open-index/open-wikipedia-markdown huggingface dataset:
2590 Μουράο

μικρογραφία|3D μοντέλο του αστεροειδούς 2590 Μουράο
Ο **Μουράο (Mourão)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1980 από τον Βέλγο αστρονόμο Ανρί Ντεμπεόν, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του προς τιμή του Βραζιλιάνου αστρονόμου Ρονάλντο Ρουχέριου ντε Φρέιτας Μουράου (*Ronaldo Rogério de Freitas Mourão*).

## Φυσικά χαρακτηριστικά
Τα κυρίως φυσικά χαρακτηριστικά του Μουράο είναι άγνωστα. Ο Μουράο περιστρέφεται γύρω από τον εαυτό του μία φορά κάθε 15 ώρες και 35 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μουραο
2591 Ντβορέτσκι

μικρογραφία|Η τροχιά του αστεροειδούς 2591 Ντβορέτσκι
Ο **Ντβορέτσκι (Dworetsky)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1949 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Βρετανού αστρονόμου Μάικλ Νβορέτσκι (*Michael M. Dworetsky*).

## Φυσικά χαρακτηριστικά
Τα κυρίως φυσικά χαρακτηριστικά του Ντβορέτσκι είναι άγνωστα. Ο Ντβορέτσκι περιστρέφεται γύρω από τον εαυτό του μία φορά κάθε 9 ως 16 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ντβορετσκι
2592 Χουνάν

Ο **Χουνάν (Hunan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,984. Ανακαλύφθηκε το 1966 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική επαρχία Χουνάν.

## Φυσικά χαρακτηριστικά
Τα φυσικά χαρακτηριστικά του Χουνάν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χουναν
2593 Μπουργιατία

μικρογραφία|Η τροχιά του αστεροειδούς 2593 Μπουργιατία
Η **Μπουργιατία (Buryatia)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,3. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την Μπουργιατία.

Αξιοσημείωτη είναι η πολύ μικρή κλίση της τροχιάς της Μπουργιατίας ως προς την εκλειπτική, μόλις 12΄52΄΄, κάτι που θα καθιστούσε ευκολότερη μία διαστημική αποστολή στον αστεροειδή αυτό.

## Φυσικά χαρακτηριστικά
Τα φυσικά χαρακτηριστικά της Μπουργιατίας είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπουργιατια
2594 Ακάμας

μικρογραφία|Η τροχιά του αστεροειδούς 2594 Ακάμας
Ο **Ακάμας** (*Acamas*) είναι ένας αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 11,379. Ανακαλύφθηκε το 1978 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από τον ήρωα του Τρωικού Πολέμου Ακάμαντα, τον γιο του Αντήνορα.

## Φυσικά χαρακτηριστικά
Τα φυσικά χαρακτηριστικά του Ακάμαντα είναι άγνωστα.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Ακαμας
Ματθαίος ντε Μον

Ο **Ματθαίος ντε Μον** (Mathieu de Mons) σύμφωνα με το Ελληνικό χρονικό του Μορέως **Μάιος ντε Μούς**, ήταν Γάλλος ιππότης, σταυροφόρος και Βαρώνος του Πριγκιπάτου της Αχαΐας. Όπως μαρτυρά και το όνομα του, ντε Μον - του Μον, είχε γεννηθεί στο Μον, σήμερα πόλη του Βελγίου.

Είχε συμμετάσχει στην Δ΄ Σταυροφορία στο πλευρό του Σαμπλίτη όπου μετά την κατάκτηση της Πελοποννήσου παραχώρησε φέουδα στους πιστούς ιππότες του. Ο Σαμπλίτης του παραχώρησε το 1209 4 φέουδα στην περιοχή της Αρκαδίας στη μεσαιωνική κώμη Βελιγοστή. Ο Μον είχε δικαίωμα να κρατά δικό του φλάμπουρο, λάβαρο δηλαδή με τα δικά του διακριτικά κι στρατιωτική υποχρέωση προς τον πρίγκιπα.

Ο Μον πήρε κάστρο που το συντήρησε και το χρησιμοποίησε για κατοικία του φέουδου του. Παντρεύτηκε τη Θεοδώρα Λασκαρίνα κόρη του αυτοκράτορα της Νίκαιας Θεόδωρου Β΄ Λάσκαρη και αδελφή του Ιωάννη Δ΄. 

## Παραπομπές


## Πηγές
* Latin Lordships in Greece, ανακτήθηκε 4 Μαρτίου 2013
* Το Χρονικόν του Μωρέως

Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι Σταυροφόροι
Κατηγορία:Βαρωνία της Βελιγοστής
Sweet Freedom

**Sweet Freedom** είναι ο τίτλος του έκτου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Σεπτέμβριο του 1973 μέσω της δισκογραφικής εταιρείας "Bronze" στην Ευρώπη και της "Mercury Records" στην Αμερική. Ο δίσκος επανεκδόθηκε στις 30 Οκτωβρίου 1990 με επιπλέον τραγούδια, μέσω της "Roadrunner Records".
Το "*Sweet Freedom*" ηχογραφήθηκε στο Chateau d'Heronville, στη Γαλλία, λόγω της υψηλής φορολόγησης στη Μεγάλη Βρετανία, όπου είχαν ηχογραφήσει τα προηγούμενα άλμπουμ τους. Το γνωστότερο κομμάτι του δίσκου είναι το σινγκλ "*Stealin' *", το οποίο γνώρισε αρκετά μεγάλη επιτυχία μπαίνοντας στους καταλόγους των Ηνωμένων Πολιτειών, ενώ βραβεύθηκε σαν χρυσό, στη Νέα Ζηλανδία. Παρ' όλα αυτά, απαγορεύτηκε η μετάδοση του σε κάποιες περιοχές λόγω του στίχου "*I've done the rancher's daughter*".
Ο δίσκος έλαβε θετικές κριτικές, ανεβαίνοντας για δεύτερη φορά στο βρετανικό Top-20, όπου έγινε και ο πρώτος στούντιο δίσκος των Uriah Heep ο οποίος βραβεύθηκε ως ασημένιος.

## Τραγούδια
1. **Dreamer** *(Box, Thain)* - 3:41
2. **Stealin' ** *(Hensley)* - 4:49
3. **One Day** *(Hensley, Thain)* - 2:47
4. **Sweet Freedom** *(Hensley)* - 6:37
5. **If I Had the Time** *(Hensley)* - 5:43
6. **Seven Stars** *(3:52<br />
7. *'Circus** ''(Box, Thain, Kerslake)'' - 2:44<br />
8. **Pilgrim** ''(Hensley, Byron)'' - 7:10

==Θέσεις τσαρτ==
<big>***Sweet Freedom*** ''(άλμπουμ)''</big>

***Επίσημη κυκλοφορία: [[Σεπτέμβριος]] [[1973]]***


<big>***Stealin' *** ''(σινγκλ)''</big>

***Επίσημη κυκλοφορία: [[Ιούλιος]] [[1973]]***


==Βραβεία==
<big>***Sweet Freedom***</big> ''(άλμπουμ)''<br />
[[Ηνωμένες Πολιτείες]] (''RIAA Certification''): Χρυσός<br />
[[Ηνωμένο Βασίλειο]] (''BPI Certification''): Ασημένιος

<big>***Stealin' ***</big> ''(σινγκλ)''<br />
[[Νέα Ζηλανδία]] (''RIANZ Certification''): Χρυσός

==Μέλη των Uriah Heep==
Το "***Sweet Freedom***" ηχογραφήθηκε από τους εξής μουσικούς:

**Ντέηβιντ Μπάιρον** - ''φωνητικά''<br />
**Μικ Μποξ** - ''κιθάρα''<br />
**Κεν Χένσλεϊ** - ''πλήκτρα''<br />
**Γκάρι Τέην** - ''μπάσο''<br />
**Λι Κέρσλεηκ*' - *τύμπανα''

## Πηγές
* Allmusic http://www.allmusic.com/album/sweet-freedom-mw0000199879
* Βρετανικά τσαρτ https://web.archive.org/web/20130407234047/http://chartarchive.org/a/uriah+heep
* Αμερικανικά τσαρτ http://www.allmusic.com/album/sweet-freedom-mw0000199879/awards
* Γερμανικά τσαρτ http://charts.de/suche.asp?search=uriah+heep&x=0&y=0&country=de
* Νορβηγικά τσαρτ http://norwegiancharts.com/showitem.asp?interpret=Uriah+Heep&titel=Sweet+Freedom&cat=a
* Καναδικά τσαρτ http://www.collectionscanada.gc.ca/rpm/028020-110.01-e.php?PHPSESSID=oh3d1q8m9i46f6ah9bam4t8ks6&q1=uriah+heep&q2=&interval=20
* Αυστραλιανά τσαρτ http://www.poparchives.com.au/gosetcharts/1974/19740209.html 
* Αυστριακά τσαρτ http://austriancharts.at/showitem.asp?interpret=Uriah+Heep&titel=Sweet+Freedom&cat=a
* Απονομές RIAA των Uriah Heep http://www.riaa.com/goldandplatinumdata.php?artist=Uriah+Heep

Κατηγορία:Δισκογραφία των Uriah Heep
Κατηγορία:Άλμπουμ του 1973
Γοδεφρείδος ντε Τουρναί

Ο **Γοδεφρείδος ντε Τουρναί** (Geoffroy de Tournay) ήταν Γαλλικής καταγωγής βαρώνος των Καλαβρύτων (1263-1278). 

Κατά τη Ελληνική και Γαλλική έκδοση του  χρονικού του Μορέως, ήταν γιος του σταυροφόρου και 1ου βαρώνου των Καλαβρύτων Όθων του Τουρναί που είχε πάρει τα 12 τιμάρια από τον Σαμπλίτη το 1209. Κατά την Αραγωνική όμως έκδοση το 1209 ο Γουλιέλμος Σαμπλίτης έδωσε στον Γοδεφρείδο φέουδο με 12 τιμάρια στην περιοχή του κάστρου της Κλοκίνας στα Καλάβρυτα. Σύγχρονες έρευνες δείχνουν την πρώτη εκδοχή σαν σωστή . Άλλη εκδοχή λέει ότι ήταν διάδοχος του Ιωάννη και ο Γοδεφρείδος ήταν ο 3ος στη σειρά βαρώνος. 

Διατηρούσε καλές σχέσεις με τους  Ανδεγαυούς πρίγκιπες, το ελληνικό χρονικό αναφέρει τη μεγάλη συμπάθεια που έτρεφε για το πρόσωπό του ο Κάρολος των Ανζού και τη μεγάλη τους φιλία. Πήρε μέρος το 1268 στη Μάχη του Ταλιακότσο στην Ιταλία υπό την αρχηγία του Γουλιέλμου.

Με τη σύζυγό του, της οποίας δεν είναι γνωστό το όνομα, απέκτησε τρία παιδιά τον Ιωάννη, τον Όθωνα και την Κασσάνδρα που αργότερα παντρεύτηκε με τον νεότερο γιο του Μάρκου Σανούδου του Δούκα της Νάξου .

## Πηγές
* Juan Fernández de Heredia, Alfred Morel -Fatio, Libro de los fechos et conquistas del principado de la Morea compilado por comandamiento de Don, Imprimerie Jules -Guillaume Fick 1885, (Αραγωνικό Χρονικό)
*Το Χρονικόν του Μωρέως
*Latin Lordships in Greece

## Παραπομπές


Κατηγορία:Βαρώνοι του Πριγκιπάτου της Αχαΐας
Κατηγορία:Βαρωνία των Καλαβρύτων
Δυσγενεσία προσθίου θαλάμου

Η **δυσγενεσία του προσθίου θαλάμου** είναι μια διαταραχή της κανονικής ανάπτυξης του προσθίου θαλάμου του οφθαλμού. Οδηγεί σε ανωμαλίες στην δομή του ωρίμου προσθίου θαλάμου, που μπορεί να αυξήσει τις πιθανότητες  γλαυκώματος και κερατοειδικής θολερότητας.

Η ανωμαλία Πέτερ (ή Πήτερ) είναι μια συγκεκριμένη μεσεγχυματικού τύπου δυσγενεσία στην οποία συνυπάρχουν λευκώματα κερατοειδούς, συμφύσεις μεταξύ της ίριδας και του κερατοειδούς και ανωμαλίες της δεσκεμετίου μεμβράνης, του κερατικού ενδοθηλίου, του φακού και γενικότερα του προσθίου θαλάμου. Επίσης καταρράκτες στον φακό και νυσταγμός δεν είναι σπάνιοι.

## Παθοφυσιολογία
Διάφορες γονιδιακές μεταλλάξεις έχουν συνδεθεί με αυτές τις ανωμαλίες με την πλειοψηφία των εμπλεκομένων γονιδίων να κωδικοποιούν μεταγραφικούς παράγοντες. Εδώ θα θεωρήσουμε τον ρόλο των γονιδίων ΡΙΤΧ2 και FOXC1 σε σχέση με την εμβρυολογία του προσθίου θαλάμου. Η σύγχρονη θεώρηση είναι ότι αυτά τα γονίδια ενεργούν μαζί για να δεσμεύσουν έναν αριθμό από συγκεκριμένα μεσεγχυματικά πρόδρομα κύτταρα κυρίως νευρικής προέλευσης. Η ανάπτυξη φαίνεται να είναι πολύ ευαίσθητη στην γονιδιακή δοσολογία και η διακύμανση των φυσιολογικών επιπέδων των μεταγραφικών παραγόντων φαίνεται να είναι αιτίες για αυτήν την κατάσταση. Διασύνδεση μεταξύ των άνω γονιδίων μπορεί να εξηγεί τουλάχιστον τμηματικά την φαινοτυπική ποικιλία.

## Αναφορές
* Pomella, K. M.; Wagner, H. (1998). "Unilateral Peters' anomaly complicated by a corneal tattoo". Optometry and vision science : official publication of the American Academy of Optometry 75 (9): 635–639. PMID 9778695

Κατηγορία:Οφθαλμολογικές παθήσεις
Γιλβέρτος ντε Κορ

Ο **Γιλβέρτος ντε Κορ** (*Gilbert de Cors ή de Escors*), ήταν Γάλλος ιππότης, σταυροφόρος και ευγενής του Πριγκιπάτου της Αχαΐας. Αναφέρεται από την Αραγωνική έκδοση του χρονικού κατάκτησης του Μορέως που αναφέρει ότι το 1209 έγινε κύριος Βαρωνίας. Καταγόταν από την οικογένεια *Escors ή Escorz* με καταγωγή την Ακουϊτανία και τη Γαλλική Ναβάρα, που έδωσε βασιλείς στη Γαλλία και στο Βασίλειο της Ναβάρας. 

Ο Γουλιέλμος Σαμπλίτης μετά τη κατάκτηση της Πελοποννήσου την μοίρασε σε τιμάρια και φέουδα τιμώντας πρώτα τους ιππότες που ήταν μαζί του κατά την Δ΄ Σταυροφορία. Στον Κορ έδωσε τέσσερα τιμάρια στην περιοχή της Αχαΐας όπου έχτισε και το Κάστρο της Μιτόπολης. 

Παντρεύτηκε τη Μαργαρίτα ντε Νεϊγύ και απέκτησε μαζί της δυο παιδιά, τον Γουλιέλμο και τη Μαργαρίτα, απόγονος του είναι η Μαργαρίτα του Μπω που παντρεύτηκε τον Πέτρο του Λουξεμβούργου πρόγονο του οίκου των Τυδώρ. Σκοτώθηκε στη Μάχη του Καρυδίου το 1258.

## Παραπομπές


### Πηγές
* Juan Fernández de Heredia, Alfred Morel -Fatio, Libro de los fechos et conquistas del principado de la Morea compilado por comandamiento de Don, Imprimerie Jules -Guillaume Fick 1885, (Αραγωνικό Χρονικό)
* Latin Lordships in Greece, ανακτήθηκε 13 Μαρτίου 2013

Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι ευγενείς του Μεσαίωνα
Κατηγορία:Βαρωνία της Μιτόπολης
Κατηγορία:Γάλλοι του 13ου αιώνα
Κατηγορία:Γάλλοι Σταυροφόροι
Alfa Romeo 159

Η **Alfa Romeo 159** (εσωτερικός κωδικός: **Type 939**) ήταν ένα μεσαίο αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Σεπτέμβριο του 2005 έως τον Νοέμβριο του 2011, σε 247.661 αντίτυπα.. Αντικατέστησε την Alfa Romeo 156. Ο αντικαταστάτης της, παρουσιάστηκε τον Ιούνιο του 2015, με την ονομασία Alfa Romeo Giulia, και τελικώς μπήκε στη μαζική παραγωγή τον Απρίλιο του 2016.

Η 159 διατέθηκε σε εκδοχές 4-πορτο σεντάν και 5-πορτο station wagon. και πήρε την τρίτη θέση στο διαγωνισμό του Αυτοκινήτου της Χρονιάς για το 2006.

## Τεχνικά στοιχεία

* JTS = **J**et **T**hrust **S**toichiometric.
* JTDM = **J**et **T**urbo **D**iesel **M**ultijet.

## Αναφορές



159
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Alfa Romeo 155

Η **Alfa Romeo 155** (εσωτερικός κωδικός: **Type 167**) ήταν ένα μεσαίο σεντάν αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Ιανουάριο του 1992 έως τον Ιανουάριο του 1998. Αντικατέστησε την Alfa Romeo 75 και αντικαταστάθηκε τον Σεπτέμβριο του 1997 από την Alfa Romeo 156. Συνολικά κατασκευάστηκαν 192.618 αντίτυπα της 155 στα 6 έτη παραγωγής της.

## Αμάξωμα
[thumb|left|Alfa Romeo 155 έκδοσης 1.7 λίτρων 8V στην [Ολλανδία.]]

Η Alfa Romeo 155 κυκλοφόρησε για πρώτη φορά στην αγορά τον Μάρτιο του 1992. Η αισθητική της, είχε διαμορφωθεί ως μια έντονη μετεξέλιξη της προκατόχου Alfa Romeo 75, αλλά το τελικό αποτέλεσμα έδειχνε πολύ πιο σύγχρονο από την 75 που είχε αρχίσει έως τότε να δείχνει έντονα την ηλικία της. Κατά τη σχεδίαση της 155 δόθηκε μεγάλη έμφαση και στην αεροδυναμική, με αποτέλεσμα έναν εντυπωσιακό για την τότε εποχή αεροδυναμικό συντελεστή Cd 0,29 έναντι του μέτριου πλέον 0,36 της προκατόχου 75. Επίσης, το αμάξωμα της 155 ήταν κάπως μεγαλύτερο από αυτό της 75, με αποτέλεσμα τη βελτίωση των εσωτερικών χώρων, καθώς και ότι ο χώρος αποσκευών είχε αυξηθεί σημαντικά, φτάνοντας τα 525 λίτρα.
[thumb|left|[Πλευρά οδήγησης|Δεξιοτίμονη Alfa Romeo 155 έκδοσης 2.0 λίτρων 16V του 1997.]]

Η σημαντικότερη τεχνική αλλαγή, ωστόσο, ήταν ότι η 155 υιοθέτησε τη διάταξη «κινητήρας μπροστά, εμπρόσθια κίνηση», σε αντίθεση με το «κινητήρας μπροστά, πίσω κίνηση» της προκατόχου 75 και όλων των παλαιότερων προκατόχων της στην κατηγορία D. Η μεταφορά της μετάδοσης της κίνησης στους μπροστινούς τροχούς, αντί για τους πίσω, έλαβε χώρα με σκοπό η Alfa Romeo να γίνει πιο ελκυστική σε ακόμα μεγαλύτερο ποσοστό του νεανικού κοινού. Από την άλλη όμως, πυροδότησε τότε έντονη δυσαρέσκεια έως και πίκρα σε πολλούς σκληροπυρηνικούς οπαδούς της Alfa Romeo, καθώς και σε πολλούς δημοσιογράφους από τον Τύπο αυτοκινήτου, που θεώρησαν «απαράδεκτη» ή ακόμα και «προδοτική» αυτή την κίνηση από μια καθαρόαιμη σπορ εταιρεία.

Το μοντέλο μοιραζόταν το σασί και αρκετούς κινητήρες με τα Fiat Tempra και Lancia Dedra. Ωστόσο, η Alfa Romeo 155 είχε μερικά χαρακτηριστικά που την ξεχώριζαν από τα αντίστοιχα μοντέλα του Ομίλου της Fiat. Το φαρδύτερο εμπρός μετατρόχιο, η πιο άμεση κρεμαγιέρα, η διαφορετική ρύθμιση της ανάρτησης και οι κοντύτερες σχέσεις του κιβωτίου ταχυτήτων έδιναν το στίγμα της διαφορετικότητας της 155.

## Τεχνικά χαρακτηριστικά
Οι περισσότεροι κινητήρες της Alfa Romeo 155 ήταν 4-κύλινδροι σε σειρά (I4), εκτός από την έκδοση **2.5 V6**, που έφερε έναν εξακύλινδρο σε διάταξη V (V6) βενζινοκινητήρα 2.5 λίτρων. Σχεδόν όλες οι 155 είχαν κίνηση στους μπροστινούς τροχούς, με μοναδική εξαίρεση την 4-κίνητη έκδοση **155 Q4**.

## Αναφορές


## Βιβλιογραφία
* Umberto Di Paolo: Alfa 155 - Tourenwagenlegende, 2013, Egoth-Verlag, ISBN 978-3-902480-81-1.

## Εξωτερικοί σύνδεσμοι

* Ιστορία της Alfa Romeo 155

155
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Κεδίκογλου (αποσαφήνιση)

Με το επώνυμο **Κεδίκογλου** μπορεί να αναφέρονται:

* Βασίλης Κεδίκογλου (1932-2018), Έλληνας πολιτικός, βουλευτής Εύβοιας και υπουργός, εκλεγμένος με το ΠΑΣΟΚ.
* Γιώργος Κεδίκογλου (γενν. 1956), Έλληνας μηχανολόγος ναυπηγός και καλλιτέχνης.
* Σίμος Α. Κεδίκογλου (γενν. 1973), Έλληνας πολιτικός, βουλευτής Εύβοιας εκλεγμένος με το ΠΑΣΟΚ.
* Σίμος Β. Κεδίκογλου (γενν. 1963), Έλληνας πολιτικός, βουλευτής Εύβοιας και Υφυπουργός στον Πρωθυπουργό - Κυβερνητικός Εκπρόσωπος, εκλεγμένος με την Νέα Δημοκρατία.

Κατηγορία:Ελληνικά επώνυμα
Γεώργιος Αθανασιάδης Μελισταγής

Ο **Γεώργιος Αθανασιάδης Μελισταγής** *ο Μακεδών* ήταν αγωνιστής της Ελληνικής Επανάστασης του 1821 και τυπογράφος,  από τη Θεσσαλονίκη.

## Βιογραφικά στοιχεία

Ο Γεώργιος Μελισταγής γεννήθηκε στα τέλη του 18ου αιώνα στη  Θεσσαλονίκη. Ο πατέρας του λεγόταν Αθανάσιος από τη Λόκοβη (Ταξιάρχη) Χαλκιδικής. Αγωνίστηκε κατά την Ελληνική Επανάσταση του 1821, όπου και εργάστηκε ως τυπογράφος για τις ανάγκες του αγώνα. Εγκαταστάθηκε στο Ναύπλιο το 1829. Εκεί ίδρυσε ένα από τα πρώτα τυπογραφεία της Ελλάδας, συνεργαζόμενος με τους Κ. Τόμπρα και Κ. Ιωαννίδη. Το 1833 ο Γεώργιος Αθανασιάδης Μελισταγής μαζί με το Γρεβενιώτη Κωνσταντίνο Δημίδη εγκαταστάθηκαν στην Ερμούπολη, όπου συνέστησαν το συνεταιρικό τυπογραφείο "Δημίδου - Μελισταγούς". Την επόμενη τριετία το τυπογραφείο εξέδωσε πάνω από δέκα τίτλους. Το 1835, όταν αποχώρησε ο συνέταιρός του Κωνσταντίνος Δημίδης, ο Γεώργιος Αθανασιάδης Μελισταγής συνέχισε μόνος τη λειτουργία του τυπογραφείου έως το θάνατό του, το 1871, έχοντας εκδόσει συνολικά, 170 τίτλους. Το 1865 συνεργάστηκε και με τον επίσης, Μακεδόνα εκδότη Σπυρίδωνα Ευθυμιάδη από τη Βλάστη, στην έκδοση κυρίως εκκλησιαστικών βιβλίων. Οι κληρονόμοι του Γεωργίου Αθανασιάδη Μελισταγούς, ένας εκ των οποίων ο γιος του Δημοσθένης Μελισταγής, μετέφεραν το τυπογραφείο στην Αθήνα, όπου λειτούργησε με την ίδια επωνυμία "Τυπογραφείον Γ. Μελισταγούς Μακεδόνος".

## Παραπομπές



Κατηγορία:Αγωνιστές του 1821
Κατηγορία:Έλληνες τυπογράφοι
Φεϋζούλ Τζαμί

Το **Φεϋζούλ Τζαμί** είναι μνημείο Οθωμανικής περιόδου στην πόλη της Άρτας.

## Δομή και τοποθεσία
Το τζαμί, όπως και τα περισσότερα τζαμιά του ελλαδικού και βαλκανικού χώρου ανήκει στον τύπο Α. Αποτελείται από μία απλή μονόχωρη αίθουσα προσευχής, τετράγωνης κάτοψης και πλευράς, διαστάσεων 6,40 μ. Μέχρι το 1917 σωζόταν ο κυλινδρικός μιναρές του, ο οποίος σήμερα δεν υπάρχει. Βρίσκεται στην οδό Αράχθου και Κατσαντώνη σε μικρή απόσταση από τον ναό της Αγίας Θεοδώρας, πολιούχου της Άρτας. 

## Ιστορία
Το Φεϋζούλ τζαμί μαζί με το εκείνο του Φαΐκ Πασά είναι ένα από τα δύο σωζόμενα τζαμιά της Άρτας. Δεν είναι γνωστή η ακριβής περίοδος κτίσης του αλλά πιθανολογείται ότι είναι της ίδιας εποχής με εκείνης του τζαμιού του Φαΐκ Πασά.  Η υπόθεση αυτή ισχυροποιείται και από το γεγονός ότι στο τζαμί υπήρχε και ο τάφος του Σουλεϊμάν Μουσταφά, σημαιοφόρου του Φαΐκ Πασά. Το τέμενος βρισκόταν σε μία συνοικία με την ονομασία «Ελιγιασβέη» και η κατασκευή του υπήρξε δαπάνη ενός Οθωμανού με το όνομα «Φεϋζουλλάχ». Το τζαμί είχε προσόδους που ανερχόταν σε 1500 - 2000 γρόσια, τα οποία λάμβανε ο ιμάμης.  Ο μητροπολίτης Άρτας Σεραφείμ Ξενόπουλος μας πληροφορεί ότι το τζαμί είχε χτιστεί πάνω στα ερείπια χριστιανικού ναού αφιερωμένου στην Αγία Κυριακή. Το 1897 κατά τη διάρκεια των εχθροπραξιών στο μέτωπο Ηπείρου, στα πλαίσια του Ελληνοτουρκικού πολέμου, τμήμα από τον μιναρέ του τζαμιού καταστράφηκε από τις ελληνικές δυνάμεις σε μία προσπάθεια επίδειξης ισχύος προς τις οθωμανικές δυνάμεις οι οποίες είχαν στρατοπεδεύσει απέναντι από την πόλη της Άρτας ενώ το υπόλοιπο τμήμα κατέρρευσε το 1917. Έως το 1941, το τζαμί ήταν στην ιδιοκτησία του Οθωμανού Εμίν Μπέη. Το 1962 με υπουργική απόφαση το τζαμί κηρύχθηκε αρχαιολογικός χώρος. 

## Παραπομπές

## Εξωτερικοί σύνδεσμοι
* Φεϊζούλ Τζαμί (discoverarta)

Κατηγορία:Οθωμανικά τζαμιά στην Ελλάδα
Κατηγορία:Άρτα
Opel Monterey

Το **Opel Monterey** ήταν ένα μεσαίο SUV αυτοκίνητο της γερμανικής αυτοκινητοβιομηχανίας Opel, αν και ουσιαστικά δεν ήταν ξεχωριστό μοντέλο, αλλά μια παράλληλη έκδοση του Isuzu Trooper δεύτερης γενιάς, καθώς η ιαπωνική Isuzu ήταν τότε μέλος του αμερικανικού ομίλου της General Motors, άρα ομόσταυλη με την Opel (που ανήκε έως τον Μάρτιο του 2017 επίσης στη General Motors). 

Για την ακρίβεια, το Monterey κατασκευαζόταν στην Ιαπωνία και στη συνέχεια εξαγόταν στην ηπειρωτική Ευρώπη, όπου και πωλούνταν με το σήμα της Opel, με την παραγωγή του να διαρκεί από τον Μάρτιο του 1992 έως τον Απρίλιο του 1999. Επίσης διατέθηκε και στο Ηνωμένο Βασίλειο με το σήμα της Vauxhall (η δεξιοτίμονη δίδυμη εταιρεία της Opel αποκλειστικά για τη χώρα αυτή), από το 1993 έως το 1998, ως **Vauxhall Monterey**.

Όπως και το SUV Opel Frontera, παρομοίως το Monterey προσφέρθηκε σε 3-πορτη έκδοση RS και σε 5-πορτη έκδοση.

## Ανανέωση του 1998
Τον Ιούλιο του 1998, το Opel Monterey υπέστη ένα λίφτινγκ, καθώς το μπροστινό μέρος έγινε λίγο πιο καμπυλωτό και η σειρά των κινητήρων αναθεωρήθηκε. Επιπλέον, το μοντέλο έλαβε τότε και ένα νέο ταμπλό και ένα αναβαθμισμένο εσωτερικό σαλόνι.

## Αντικατάσταση
Από τον Ιανουάριο του 2000 έως και τη λήξη της παραγωγής του μοντέλου, που έλαβε χώρα το 2002, διατέθηκε στην Ευρώπη ως **Isuzu Trooper**.

## Βιβλιογραφία
* Opel Monterey user guide. © Adam Opel AG, 5/1992.
* Automobil Revue, katalog 1995 - 1999.

## Εξωτερικοί σύνδεσμοι
* 

Monterey
Κατηγορία:Αυτοκίνητα SUV
Κατηγορία:Γερμανικά αυτοκίνητα
Αγία Παρασκευή Κόνιτσας Ιωαννίνων

Η **Αγία Παρασκευή** Κόνιτσας ή μέχρι το 1954 **Κεράσοβο** είναι ορεινό κεφαλοχώρι του Δήμου Κόνιτσας στην Περιφερειακή Ενότητα Ιωαννίνων της Ηπείρου.

## Γεωγραφία - Ιστορία
Η Αγία Παρασκευή είναι κτισμένη στην κοιλάδα του Σαρανταπόρου και τις βορειοδυτικές πλαγιές του Σμόλικα, σε υψόμετρο 960 μέτρων. Η περιοχή γύρω από το χωριό έχει χαρακτηριστεί ως Άλλο Τοπίο. Απέχει από την Κόνιτσα 27 χλμ. και είναι το πιο ζωντανό χωριό στην περιοχή. Είναι ένα αυθεντικό **[[Μαστοροχώρια|μαστοροχώρι]]** με πλούσια πολιτιστική παράδοση την οποία οι Σύλλογοι του χωριού την αναβιώνουν με τις εκδηλώσεις που διοργανώνουν όλο το χρόνο και κυρίως το καλοκαίρι με τον τίτλο ‘Κερασοβίτικα’. Η κοινοτική έκταση ανέρχεται στα 66.097 στρέμματα και ο μόνιμος πληθυσμός της -σύμφωνα με την απογραφή του 2011- είναι 220 κάτοικοι. Η κεντρική εκκλησία του οικισμού είναι αφιερωμένη στην Κοίμηση της Θεοτόκου και είναι κτίσμα των αρχών του 19ου αιώνα.

## Πληθυσμός

## Το Φεστιβάλ Κεράσοβο
Το Φεστιβάλ Κεράσοβο είναι ένα διεθνές φεστιβάλ μουσικών και χορευτικών παραδόσεων που λαμβάνει χώρα στο χωριό Κεράσοβο (ή Αγία Παρασκευή) Ιωαννίνων τα καλοκαίρια, από το 2014. Καλλιεργεί και διαδίδει μουσικές και χορευτικές παραδόσεις της Ηπείρου, της Μεσογείου και της ευρύτερης Βαλκανικής. Περιλαμβάνει μουσικά και χορευτικά σεμινάρια και καλλιτεχνικά δρώμενα που υλοποιούνται σε διάφορες τοποθεσίες του χωριού (παλιό σχολείο, κ.α.). Στα σεμινάρια συμμετέχουν μαθητές και δάσκαλοι και στο τέλος του φεστιβάλ διοργανώνεται μια παράσταση στο χωριό, ελεύθερη στο κοινό. Καλλιτεχνική διευθύντρια του Φεστιβάλ Κεράσοβο είναι η μουσικός Ξανθούλα Ντακοβάνου. 

## Εξωτερικοί σύνδεσμοι
* Η ιστοσελίδα της Αδελφότητας Αγίας Παρασκευής Κόνιτσας Ιωαννίνων - To Κεράσοβο
* http://www.livecameras.gr/up/kerasovo.php
* Φεστιβάλ Κεράσοβο: https://www.youtube.com/watch?v=8Ad7Nb6RTPw

## Σημείωση
Στην Ήπειρο και το δήμο Δωδώνης υπάρχει ο οικισμός Κερασιά που παλιά ονομαζόταν και αυτός Κεράσοβο.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)

Κατηγορία:Δήμος Κόνιτσας
Κατηγορία:Χωριά της περιφερειακής ενότητας Ιωαννίνων
Γκεντσλερμπιρλιγί Σπορ Κουλουμπού

Η **Γκεντσλερμπιρλιγί ΣΚ** (τούρκικα: *Gençlerbirliği SK*) είναι ένας τούρκικος αθλητικός σύλλογος με έδρα την Άγκυρα και γήπεδο το 19 Mayıs Stadyumu.

Ιδρύθηκε στις 14 Μαρτίου του 1923 και φέρει το ψευδώνυμο Ankara Rüzgârı (ο Άνεμος της Άγκυρας). Τα χρώματα της ομάδας είναι το μαύρο και το κόκκινο.

## Δράση
Έχει δύο κατακτήσεις του Κυπέλλου Τουρκίας στο ενεργητικό της το 1987 απέναντι στην Εσκισεχίρσπορ νικώντας τη σε διπλό αγώνα 5-0 παρά την ήττα στον επαναληπτικό με 1-2 και το 2001 (αυτή τη φορά σε μονό αγώνα) απέναντι στη Φενέρμπαχτσε μετά το 2-2 στην κανονική διάρκεια του αγώνα να παίρνει τη νίκη επικρατώντας 4-1 στα πέναλτι. Παρ' όλα αυτά η τεράστια επιτυχία ήρθε το 2004 φτάνοντας ως τον τέταρτο γύρο του UEFA Cup (σημερινό ΟΥΕΦΑ Γιουρόπα Λιγκ) χάνοντας τελικά από την ισπανική Βαλένθια.

## Τίτλοι

*Πρωτάθλημα Τουρκίας **(2)**: 1941, 1943

*Κύπελλο Τουρκίας **(2)**: 1987, 2001

Κατηγορία:Αθλητικοί σύλλογοι Τουρκίας
Κατηγορία:Ιδρύσεις αθλητικών συλλόγων το 1923
Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 1923
Αετόπετρα Κόνιτσας Ιωαννίνων

Η **Αετοπέτρα** είναι ορεινό χωριό και τοπική κοινότητα του δήμου Κόνιτσας, του νομού Ιωαννίνων στην Ήπειρο. Ο οικισμός είναι χτισμένος  σε υψόμετρο 540 μέτρων, 11 χιλιόμετρα δυτικά της Κόνιτσας στην κοιλάδα του Αώου, κοντά στα ελληνοαλβανικά σύνορα. Η κοινοτική έκταση ανέρχεται στα 6.929 στρέμματα και ο μόνιμος πληθυσμός της, σύμφωνα με την απογραφή του 2011, είναι 124 κάτοικοι. Μέχρι το 1953 έφερε την ονομασία **Σανοβό**.

## Ιστορικά στοιχεία
Κατά την οθωμανική απογραφή του 1895, ο οικισμός είχε πληθυσμό 190 κατοίκων (86 άνδρες και 104 γυναίκες), οι οποίοι ήταν κατανεμημένοι σε 48 χανέδες. Ο οικισμός απελευθερώθηκε από τον ελληνικό στρατό κατά τη διάρκεια του Α΄ Βαλκανικού Πολέμου, ενώ η πρώτη ελληνική απογραφή του 1913 κατέγραψε 179 κάτοικους (94 άνδρες και 85 γυναίκες).

Το Νοέμβριο του 1940, κατά τη διάρκεια του ελληνοϊταλικού πολέμου η Αετόπετρα κατελήφθη και λεηλατήθηκε από μονάδες του ιταλικού στρατού και σώματα Αλβανών στρατιωτών. Επιπλέον, 180 κάτοικοι του οικισμού μεταφέρθηκαν στην Αλβανία ως αιχμάλωτοι, ενώ άλλοι εκτοπίστηκαν στην Ιταλία. Τον Ιούλιο του 1943, η Αετόπετρα καταστράφηκε εκ νέου, αυτή τη φορά από άνδρες του 6ου λόχου του 98ου συντάγματος της 1ης Ορεινής Μεραρχίας της Βέρμαχτ που δρούσαν υπό τις διαταγές του αντισυνταγματάρχη Γιόζεφ Ζάλμινγκερ. Κατά τη διάρκεια της δεύτερης επιδρομής σκοτώθηκε ένας κάτοικος που δεν πρόλαβε να εγκαταλείψει εγκαίρως το χωριό.

Το τέλος της Κατοχής βρήκε τις υποδομές και την οικονομία της Αετόπετρας πλήρως κατεστραμμένες. Συγκεκριμένα μόλις τέσσερις οικίες του χωριού απέφυγαν τις υλικές ζημιές, ενώ η προπολεμική κτηνοτροφική παραγωγή λεηλατήθηκε σχεδόν ολοκληρωτικά.

## Αξιοθέατα
Η κοιλάδα του Αώου, όπου βρίσκεται η Αετόπετρα, έχει κηρυχθεί από το 1996 ως αρχαιολογικός χώρος *"για λόγους προστασίας σημαντικών αρχαιολογικών θέσεων που διασώζονται εκεί"*. Στη τοποθεσία "Παναγιά" (αγρός Νούτσου) σώζονται οικιστικά λείψανα 5ου - 7ου αιώνα. Αξιόλογο ενδιαφέρον παρουσιάζει ο ιερός ναός του Αγίου Αθανασίου που έχει χαρακτηριστεί ως ιστορικό διατηρητέο μνημείο από το 1997. Πρόκειται για  τρίκλιτη θολωτή βασιλική εκκλησία ηπειρωτικού τύπου και είναι κτίσμα του 1817. Ενδιαφέρον παρουσιάζουν οι εκκλησίες της Αγίας Παρασκευής και το εξωκλήσι της Παναγίας στον κάμπο του χωριού με τις θεόρατες βελανιδιές στον περίβολό της, όπου έχουν ανακαλυφθεί κιβωτιόσχημοι τάφοι και τμήματα αγγείων του 1ου - 2ου αιώνα π.Χ. ή μ.Χ. καθώς και συγκρότημα με μεγάλους πίθους από τους πρώιμους βυζαντινούς αιώνες. Ένας από τους πίθους αυτούς, με ύψος 1,05 μέτρα, εκτίθεται στο Αρχαιολογικό Μουσείο Ιωαννίνων.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κόνιτσας
Σιτσουάν (επαρχία)

Η **Σιτσουάν** (κινεζικά: 四川, , σιτσουανικά μανδαρινικά γουέιντ-τζάιλζ: *Si<sup>4</sup>cuan<sup>1</sup> Sen<sup>3</sup>*) είναι επαρχία της Λαϊκής Δημοκρατίας της Κίνας, που βρίσκεται στο νοτιοδυτικά της χώρας. Η πρωτεύουσα είναι η Τσενγκντού, ένα βασικό οικονομικό κέντρο της Δυτικής Κίνας.

Καθ 'όλη την προϊστορία του και πρώιμη ιστορία, η περιοχή και η γύρω περιοχή του ποταμού Γιανγκτσέ ήταν το λίκνο των μοναδικών τοπικών πολιτισμών που μπορεί να χρονολογηθεί τουλάχιστον τον 15ο αιώνα π.Χ. και συμπίπτει με τα τελευταία χρόνια της δυναστείας Σανγκ και Τζόου.

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Κίνας
Γουλιέλμος Α΄ Αλλαμάνος

Ο **Γουλιέλμος Α΄ Αλλαμάνος** (γαλλικά: *Guillaume de Allaman*) (Γκιγιόμ του Αλλαμάν) ήταν Γάλλος ιππότης και σταυροφόρος, πρώτος Βαρώνος της Πάτρας στο Πριγκιπάτο της Αχαΐας. Είχε γεννηθεί στο Λαγκεντόκ (Langue d'oc) από σπουδαία οικογένεια που είχαν μέλη ευγενείς στη Προβηγκία, την Καταλωνία την Νεάπολη, την Ιερουσαλήμ, την Κύπρο, και την Αρμενία.

Συμμετείχε στη Δ΄ Σταυροφορία, πιθανότατα στο στρατό του Σαμπλίτη εφόσον τιμήθηκε από αυτόν με σημαντικά φέουδα μετά τη κατάκτηση της Πελοποννήσου. Σύμφωνα με το χρονικό του Μορέως του δόθηκε η υψηλή βαρωνία της Πάτρας με 24 φέουδα που περιλάμβανε και την πόλη των Πατρών μαζί με πολλούς δουλοπάροικους. Το ελληνικό χρονικό αναφέρει : 

Το χρονικό αναφέρει ότι ο ίδιος ο Αλλαμάνος δεν είχε εκτός πόλης τιμάρια γιατί έφταναν τα έσοδα από την πόλη να συντηρείται ο ίδιος και οι ιππότες του, σύμφωνα με σύγχρονες έρευνες η Βαρωνία περιελάμβανε σχεδόν όλη την μετέπειτα επαρχίας Πατρών κι όχι μόνο την πόλη. Ο Αλλαμάνος εγκαταστάθηκε, έχοντας μαζί του πολλούς ιππότες, στο ήδη υπάρχον βυζαντινό Κάστρο της Πάτρας το οποίο το επέκτεινε. Ανάμεσα στα νέα οχυρωματικά έργα που έκανε ήταν να οχυρώση τη μητροπολιτική κατοικία και τον μητροπολιτικό τότε ναό των Αγίων Θεοδώρων. Η Αραγωνική έκδοση του χρονικού του Μορέως αναφέρει ότι πέθανε το 1218 και τον διαδέχτηκε ο Κορράδος.

## Πηγές
* [Ιστορία του ελληνικού έθνους: από των αρχαιοτάτων χρόνων μέχρι του 1930 / υπό Κ. Παπαρρηγοπούλου, προσθήκες,σημειώσεις και βελτιώσεις υπό Παύλου Καρολίδου, Τόμος E', Μέρος A': Από της αρχής της Φραγκοκρατίας μέχρι της αλώσεως της Κωνσταντινουπόλεως υπό των Τουρκών, Εν Αθήναις: Ελευθερουδάκης, χ.χ..

## Παραπομπές


Κατηγορία:Βαρωνία της Πάτρας
Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι Σταυροφόροι
Κορράδος Αλλαμάνος

Ο **Κορράδος Αλλαμάνος** (γαλλικά: *Konrad de Allaman*) (Κόνραντ του Αλλαμάν) ήταν Γάλλος ιππότης του Πριγκιπάτου της Αχαΐας, δεύτερος στη σειρά βαρώνος της Πάτρας. Καταγόταν από το Λαγκεντόκ (Langue d'oc) της Γαλλίας.

Συγγενείς του Γουλιέλμου Αλλαμάνου που κληρονόμησε στη βαρωνία το 1218 μετά τον θάνατο του. Άγνωστο αν συμμετείχε στην Δ΄ Σταυροφορία ή ήταν ένας από τους πολλούς ιππότες που είχε μαζί του ο Γουλιέλμος Αλλαμάν. Αναφέρεται ότι ανακαίνισε την κώμη της Χαλανδρίτσας αλλά έπειτα την πούλησε μαζί με οκτώ τιμάρια και δημιουργήθηκε η Βαρωνία της Χαλανδρίτσας.

Πέθανε το 1266 και τον κληρονόμησε ο γιος του Γουλιέλμος Β΄ Αλλαμάνος

## Παραπομπές


Κατηγορία:Βαρωνία της Πάτρας
Κατηγορία:Βαρώνοι του Πριγκιπάτου της Αχαΐας
Χάττι

Οι **Χάττι** ήταν ένας προϊνδοευρωπαϊκός, πιθανόν αυτόχθων λαός της Ανατολίας. Αναφέρονται για πρώτη φορά κατά την διάρκεια της  Ακκαδικής αυτοκρατορίας του Σαργών (2350 - 2150 π.Χ) είναι χετίτες κάνουν χεττιτική αυτοκρατορία αργότερα. 

## Γλώσσα

Η γλώσσα των Χάττι ήταν μη-Ινδοευρωπαϊκή και η θέση της αβέβαιη. Ανήκει στις συγκολλητικές γλώσσες, όπου οι περισσότερες λέξεις σχηματίζονται ενώνοντας μορφήματα από κοινού. Το χαρακτηριστικό της σε αυτή την κατηγορία γλωσσών είναι ότι κάνει εκτεταμένη χρήση προθεμάτων.

**Παράδειγμα**

aampu = a (το) + am (αυτός) + pu (κάνει) = το κάνει/δημιουργεί
antaẖa = a (το) + an (αυτός) + ta (μέσα) + ha (βάζει) = αυτός το βάζει μέσα


**Ενδεικτικές λέξεις**

ana = αυτό
arrina = πηγή
aya = δίδω
katte = βασιλεύς
malḫip = καλό, καλοσύνη

nimḫut = γυναίκα
pala = και
paraya = ιερέας

psun = ψυχή
pušan = φύσημα
tih = κτίσμα
tittaḫ = μέγας, τεράστιος

## Πηγές


## Εξωτερικοί σύνδεσμοι
*The History Files: Hatti (Hattusa)
*Palaeolexicon, εργαλείο μελέτης αρχαίων γλωσσών (περιλαμβάνει και την γλώσσα των Χάττι)

Κατηγορία:Αρχαίοι λαοί της Μικράς Ασίας
Κατηγορία:Εξαφανισθέντες λαοί
Κατηγορία:Χιττιτική αυτοκρατορία
Κατηγορία:Ιστορία της Μεσογείου
Γουλιέλμος ντε Κορ

Ο **Γουλιέλμος ντε Κορ** (Γκιγιόμ του Κορ) (Guillaume de Cors), ήταν Γαλλικής καταγωγής φεουδάρχης τιμαρίων στο Πριγκιπάτο της Αχαΐας. Είχε στην κατοχή του το τιμάριο της Λυσσαρέας στην σημερινή Αχαΐα κληρονομιά από τη μητέρα του που είχε πουλήσει το υπόλοιπο φέουδο στη Βαρωνία της Χαλανδρίτσας.

Ήταν γιος του Γιλβέρτου ντε Κορ, από τη οικογένεια Κορ ή Έσκορ της Ακουιτανίας,  και της Μαργαρίτα ντε Νεϊγύ, είχε μία αδελφή τη Μαργαρίτα. 

## Πηγές
* Juan Fernandez de Heredia, Alfred Morel -Fatio, Libro de los fechos et conquistas del principado de la Morea compilado por comandamiento de Don, Imprimerie Jules -Guillaume Fick 1885, (Αραγωνικό Χρονικό)

## Παραπομπές


Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι ευγενείς
Κατηγορία:Βαρωνία της Μιτόπολης
Γιώργος Παπαστάμκος

Ο **Γιώργος Παπαστάμκος** είναι Έλληνας πολιτικός, τέως ευρωβουλευτής και τέως αντιπρόεδρος του Ευρωπαϊκού Κοινοβουλίου.

## Βιογραφικά στοιχεία

Ο Παπαστάμκος γεννήθηκε το 1955 στο Πλατανόρρευμα Κοζάνης. 

Αποφοίτησε από τη Νομική Σχολή του Αριστοτελείου Πανεπιστημίου Θεσσαλονίκης και έκανε μεταπτυχιακές σπουδές στο Ευρωπαϊκό Κοινοτικό Δίκαιο, στο Δημόσιο Διεθνές Δίκαιο και στις Διεθνείς Σχέσεις στο Πανεπιστήμιο του Τύμπιγκεν (1979 - 1981), λαμβάνοντας τον τίτλο του διδάκτορα. 

Είναι καθηγητής του Τμήματος Διεθνών και Ευρωπαϊκών Σπουδών του Πανεπιστημίου Πειραιώς και έχει πλούσιο συγγραφικό και ερευνητικό έργο. 

Συμμετείχε στην Κυβέρνηση Μητσοτάκη ως υφυπουργός Εθνικής Οικονομίας. Εκλέγονταν βουλευτής Ημαθίας από το 1989 έως το 1996 και ευρωβουλευτής από το 2004. Το 2012 ανέλαβε αντιπρόεδρος του Ευρωπαϊκού Κοινοβουλίου.

Στις 13 Μαρτίου του 2013 υπέστη σοβαρό Εγκεφαλικό επεισόδιο ενώ προήδρευε στη συνεδρίαση του Ευρωπαϊκού Κοινοβουλίου και μεταφέρθηκε στην εντατική νοσοκομείου του Στρασβούργου.

## Παραπομπές


## Πηγές
* 

## Εξωτερικοί σύνδεσμοι
*Επίσημη ιστοσελίδα Γιώργου Παπαστάμκου

Κατηγορία:Αντιπρόεδροι του Ευρωπαϊκού Κοινοβουλίου
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Οικονομικών
Κατηγορία:Έλληνες υφυπουργοί Εξωτερικών
Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές Ημαθίας
Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Χαράλαμπος Φραντζής

Ο **Χαράλαμπος Φραντζής** του Παντελή (1928) ήταν Καθηγητής Πανεπιστημίου Θράκης και επιθεωρητής δημοσίων έργων, εκπρόσωπος της Ελλάδας σε διεθνή συνέδρια οδοποιίας και μέλος της ελληνικής αντιπροσωπείας μεταφορών στον ΟΗΕ.

## Βιογραφικά στοιχεία
Ο Χ. Φραντζής γεννήθηκε τον Νοέμβριο του 1928 στην Πρέβεζα. Φοίτησε στο Εθνικό Μετσόβειο Πολυτεχνείο λαμβάνοντας πτυχίο το 1953 όπου και από το 1956 ανέλαβε μηχανικός στην υπηρεσία οικισμού του Υπουργείου Δημοσίων Έργων. Το 1967 μετεκπαιδεύτηκε στη Γαλλία όπου και επιστρέφοντας το 1972, ανέλαβε την επίβλεψη και μελέτη των σημαντικότερων έργων οδοποιίας, γεφυροποιίας και διανοίξεων που έγιναν στη διάρκεια της χούντας.
Μετά την μεταπολίτευση, το 1975 αναγορεύτηκε διδάκτωρ της Πολυτεχνικής Σχολής του Πανεπιστημίου Θεσσαλονίκης και το 1977 εξελέγη καθηγητής της συγκοινωνιακής τεχνικής της Πολυτεχνικής Σχολής του Πανεπιστημίου Θράκης.

Το 1973 εκπροσωπώντας την Ελλάδα, έλαβε μέρος στο 7ο Διεθνές Συνέδριο Οδοποιίας στο Μόναχο και από τον επόμενο χρόνο αποτέλεσε μέλος της σχετικής αντιπροσωπείας στον ΟΗΕ, καθώς και στη Σύνοδο Διυπουργικής Επιτροπής Οικονομικής Συνεργασίας το 1976.
  
## Συγγραφικό έργο
Στο συγγραφικό του έργο περιλαμβάνονται πολλές πραγματείες μεταξύ των οποίων είναι:
# "*Περί μιας ιδιότητος των επιπέδων καμπυλών*"
# "*Κύρια γεωμετρικά στοιχεία μελέτης οδού εν οριζοντιογραφία*"
# "*Κανονισμός μελέτης υπεραστικών οδών*"

## Πηγές
* Who's Who 1979 (Αθήνα) σελ.729.

Κατηγορία:Έλληνες μηχανικοί
Κατηγορία:Έλληνες πανεπιστημιακοί του 20ού αιώνα
Αλμπέρ Ελουά

Ο **Αλμπέρ Ελουά** ήταν παλαίμαχος Γάλλος ποδοσφαιριστής, ο οποίος γεννήθηκε στις 30 Ιουνίου 1927 στο Μπυλί-λε-Μιν, ενώ πέθανε στις 8 Δεκεμβρίου 2008 στην Τρουά.

## Βιογραφία
Αγωνίστηκε ως αμυντικός στην Σεντάν. Με την ομάδα των Αρδεννών, κατάφερε να κατακτήσει το Κύπελλο Γαλλίας το 1956.

Επανέλαβε το κατόρθωμα αυτό τρία χρόνια αργότερα, με την ομάδα της Χάβρης ΑΚ, ομάδα με την οποία ολοκλήρωσε και την καριέρα του.

Διετέλεσε προπονητής της ΣΜ Καέν την περίοδο 1961-1962.

## Αγωνιστική Καριέρα

* 1949-1957 : ΟΑ Σεντάν-Τορσί
* 1957-1958 : Λιμόζ ΦΚ
* 1958-1961 : Χάβρη ΑΚ

## Προπονητική Καριέρα
* 1961-1962 : ΣΜ Καέν

## Τίτλοι
* Νικητής του Κυπέλλου Γαλλίας το 1956 (με την ΟΑ Σεντάν-Τορσί) και το 1959 (με την Χάβρη ΑΚ)
* Πρωταθλητής Γαλλίας Β΄ Κατηγορίας το 1955 (με την ΟΑ Σεντάν-Τορσί) και το 1959 (με την Χάβρη ΑΚ)

## Εξωτερικός Σύνδεσμος
* Στατιστικά του Αλμπέρ Ελουά

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές ΚΣ Σεντάν-Αρδέννες
Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου ΣΜ Καέν
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Λιγκ 1
Ρισάρ Κραφτσίκ

Ο **Ρισάρ Κραφτσίκ** γνωστός ως *« Zébulon »* είναι παλαίμαχος Γάλλος ποδοσφαιριστής γεννημένος στις 24 Μαΐου 1947 στο Αιξ-Νουλέτ (Πα-ντε-Καλαί). Αγωνιζόταν στην θέση του μέσου. Έχει ύψος 1,67 μ. και βάρος 67kg.

## Καριέρα ως ποδοσφαιριστής
* Μπυλί (εκπαίδευση-1963).
* ΡΚ Λανς (1963-1968)
* ΦΚ Μετς(1968-1971)
* Σταντ ντε Ρενς (1971-1976)
* ΡΚ Λανς (1976-1979)
* ΟΣ Νε-λε-Μιν

## Τίτλοι

* Νικητής του Κυπέλλου Ντραγκό το 1965
* Διεθνής σε επίπεδο παίδων, ελπίδων, Β΄ και Α΄ (μία συμμετοχή στις 23 Δεκεμβρίου 1967 : ΓΑΛΛΙΑ - ΛΟΥΞΕΜΒΟΥΡΓΟ (3-1), αγώνας για την προκριματική φάση του Ευρωπαϊκού Πρωταθλήματος).

## Εξωτερικοί Σύνδεσμοι
* Στατιστικά του παίκτη στο footballdatabase.eu
* Προφίλ του παίκτη στην επίσημη ιστοσελίδα της FFF 

Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Σταντ ντε Ρενς
Κατηγορία:Μέσοι ποδοσφαιριστές
Κατηγορία:Ποδοσφαιριστές Λιγκ 1
Ιντιάνα Πέισερς

Οι **Ιντιάνα Πέισερς** (αγγλικά: *Indiana Pacers*) είναι μία από τις 30 επαγγελματικές ομάδες καλαθοσφαίρισης του NBA με έδρα την Ιντιανάπολις των ΗΠΑ. Είναι μέλη της Κεντρικής Κατηγορίας της Ανατολικής Περιφέρειας του National Basketball Association (NBA). Οι Πέισερς ιδρύθηκαν το 1967 ως μέλη του American Basketball Association (ABA). Εντάχθηκαν στο NBA το 1976, ως μέρος της συγχώνευσης ΑΒΑ-NBA. Έπαιζαν στο  Indiana State Fairgrounds Coliseum και Market Square Arena πριν από τη μετάβαση στην τωρινή έδρα τους, Bankers Life Fieldhouse.

Οι Πέισερς είχαν μεγάλη επιτυχία στο πρωτάθλημα American Basketball Association (ABA) όπου κερδίσαν τρία πρωταθλήματα. Οι Πέισερς ήταν πρωταθλητές της Ανατολικής Περιφέρειας του ΝΒΑ το 2000 αλλά έχασαν στους τελικούς από τους Λος Άντζελες Λέικερς. Συνολικά, η ομάδα έχει κερδίσει έξι τίτλους Περιφέρειας και επτά τίτλους κατηγορίας. Πέντε παίκτες του Hall of Fame, συμπεριλαμβανομένου των Ρέτζι Μίλερ, Κρις Μάλιν, Άλεξ Ίνγκλις, Μελ Ντάνιελς, και Ρότζερ Μπράουν έπαιξαν με τους Πέισερς για πολλές σεζόν. Τέσσερις παίκτες του Hall of Fame, που προπόνησαν τους Πέισερς ήταν οι Τζακ Ράμσει, Λάρι Μπράουν, Λάρι Μπερντ, και Ισαία Τόμας. Οι Ράμσει και Μπερντ κέρδισαν το βραβείο Προπονητής της Χρονιάς το 1981 και το 1998, αντίστοιχα. Ο Μπερντ, επίσης, υπηρέτησε ως διευθυντικό στέλεχος για την ομάδα, μετά από την αποχώρησή του ως προπονητής και κέρδισε το βραβείο Διευθυντικό Στέλεχος της Χρονιάς το 2012.

## Γήπεδα
μικρογραφία|238px|Το γήπεδο Bankers Life Fieldhouse (πρώην Conseco Fieldhouse)

* Indiana State Fairgrounds Coliseum (1967–1974)
* Market Square Arena (1974–1999)
* Bankers Life Fieldhouse (1999&ndash;σήμερα) (πρώην Conseco Fieldhouse)

## Επιτυχίες

### Τίτλοι Ανατολικής Περιφέρειας
* **2** (2000, 2025)

### Τίτλοι Κατηγορίας
* **9** 
* **ABA: 3** (1969, 1970, 1971)
* **NBA: 6** (1995, 1999, 2000, 2004, 2013, 2014)

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1967
Κατηγορία:Ιδρύσεις ομάδων καλαθοσφαίρισης το 1967
Μιχαήλ Φραντζής

Ο **Μιχαήλ Φραντζής** (1725-1790) ήταν Έλληνας ιατρός, καθηγητής Πανεπιστημίου που έδρασε στην Πορτογαλία.

## Βιογραφικά στοιχεία
Ο Μιχαήλ Φραντζής γεννήθηκε στην Κεφαλονιά το 1725. Από νεαρή ηλικία μετέβη στην Ιταλία όπου και σπούδασε ιατρική και φυσική. Ακολούθως μετέβη στην Πορτογαλία όπου και διορίστηκε καθηγητής στο Πανεπιστήμιο της Κοΐμβρα, που τελούσε υπό την αιγίδα του Βασιλέως Ιωάννη Α΄. Εκεί ο Μιχαήλ Φραντζής ίδρυσε το βασιλικό πανεπιστημιακό εργαστήριο φυσικής πειραματικής και φυσικής ιστορίας, που αποτέλεσε πρωτοπορία της εποχής.

Ο Μιχαήλ Φραντζής εξέδωσε πλείστα συγγράμματα στην ιταλική και πορτογαλική γλώσσα με αντικείμενο πραγματειών ιατρικά, φυσικομαθηματικά και ιστορικά θέματα εκ των οποίων ελάχιστα έχουν διασωθεί. Ο Μιχαήλ Φραντζής πέθανε στη Λισαβόνα το 1790.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 18ος, σελ. 365

Κατηγορία:Έλληνες πανεπιστημιακοί του 18ου αιώνα
Κατηγορία:Έλληνες ιατροί του 18ου αιώνα
Γουλιέλμος Β΄ Αλλαμάνος

Ο **Γουλιέλμος Β΄ Αλλαμάνος** (γαλλικά: *Guillaume de Allaman*) (Γκιγιώμ του Αλλαμάν) ήταν Γαλλικής καταγωγής ιππότης γεννημένος στην Ελλάδα, τελευταίος Βαρώνος της Πάτρας στο Πριγκιπάτο της Αχαΐας. Καταγόταν από τον οίκο των Αλλαμάν από το Λαγκεντόκ (Languedoc) της Γαλλίας.

Το 1266 όταν πέθανε ο πατέρας του Κορράδος κληρονόμησε τα φέουδα του στην σημερινή Αχαΐα. Ήταν παντρεμένος με άγνωστη γυναίκα και απέκτησε μαζί της μία κόρη τη Μαρία που μέσω γάμων απέκτησε δεσμούς με την οικογένεια Σανούδου και τους ντε λα Ρος.

Μετά τον γάμο της κόρης του, δεν είναι γνωστό μετά τον πρώτο ή τον δεύτερο, πούλησε τη βαρωνία της Πάτρας στον αρχεπίσκοπο Πάτρας Γουλιέλμο Φραγκιπάνη για 16.000 βυζαντινά χρυσά νομίσματα. Έκτοτε δεν αναφέρεται πάλι το όνομα της οικογένειας στην Πελοπόννησο παρά μόνο τον 14ο αιώνα κάποιος Γεώργιος Αλλαμάνος και στην Κέρκυρα μέλη της οικογένειας.

## Παραπομπές


Κατηγορία:Βαρωνία της Πάτρας
Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι Σταυροφόροι
2595 Γκουντιατσβίλι

Ο **Γκουντιατσβίλι (Gudiachvili)** είναι ένας είναι ένας από τους πλέον σκουρόχρωμους αστεροειδείς της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,20. Ανακαλύφθηκε το 1979 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του προς τιμή του Γεωργιανού ζωγράφου Λάντο Γκουντιατσβίλι (ლადო გუდიაშვილი, 1896-1980).

## Φυσικά χαρακτηριστικά
Η μέση διάμετρος του Γκουντιατσβίλι εκτιμάται σε 32,3 χιλιόμετρα, ενώ το γεωμετρικό άλβεδό του είναι 0,0223, δηλαδή η επιφάνειά του είναι πιο μαύρη από ένα κομμάτι κάρβουνο. Ο Γκουντιατσβίλι περιστρέφεται γύρω από τον εαυτό του πιθανώς μία φορά κάθε 4,7 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκουντιατσβιλι
Γκοφρέντο Μαμέλι

Ο ποιητής και συγγραφέας **Γκοφρέντο Μαμέλι** (Goffredo Mameli dei Mannelli) (1827- 1849) ήταν μια από τις σημαντικότερες μορφές του αγώνα για την Ιταλική ενοποίηση (Risorgimento italiano). Πέθανε σε ηλικία μόλις 22 ετών, στις 6 Ιουλίου του 1849, από μόλυνση που υπέστη από ένα τραύμα στο πόδι.

Το 1847 έγραψε το ποίημα *Canto degl'Italiani* (περισσότερο γνωστό ως *Inno di Mameli*), το οποίο, σχεδόν έναν αιώνα αργότερα (1946), έγινε ο Εθνικός ύμνος της Ιταλίας.

## Παραπομπές


## Βιβλιογραφία

* Massimo Scioscioli, "Goffredo Mameli - Una vita per l'Italia" 2011 Editori Riuniti university press - Roma 
* Tarquinio Maiorino, Giuseppe Marchetti Tricamo e Andrea Zagami *Fratelli d'Italia. La vera storia dell'inno di Mameli*, Mondadori 2001

Κατηγορία:Ιταλοί ποιητές
Κατηγορία:Ιταλοί συγγραφείς
2596 Βαϊνού Μπαπού

Ο **Βαϊνού Μπαπού (Vainu Bappu)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1979 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του προς τιμή του Ινδού αστρονόμου Μανάλι Καλάτ Βαϊνού Μπαπού (*Manali Kallat Vainu Bappu*, 1927-1982).

## Φυσικά χαρακτηριστικά
Τα φυσικά χαρακτηριστικά του Βαϊνού Μπαπού είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βαινου Μπαπου
2597 Αρθούρος

Ο **Αρθούρος (Arthur)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του από τον θρυλικό βασιλιά Αρθούρο.

## Φυσικά χαρακτηριστικά
Τα φυσικά χαρακτηριστικά του Αρθούρου είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αρθουρος
Τιγκρανασέν

μικρογραφία|Άποψη του Τιγκρανασέν
Το **Τιγκρανασέν** (αρμενικά: Տիգրանաշեն αζέρικα: *Kərki)* είναι ένα χωριό στην Περιφέρεια Αραράτ της Αρμενίας, που βρίσκεται στη δεξιά πλευρά του διακρατικού αυτοκινητόδρομου M2 (Γερεβάν-Γκορίς-Μεγρί).

Ο οικισμός θεωρείται στρατηγικά σημαντική περιοχή για την Αρμενία, καθώς ο μόνος διακρατικός αυτοκινητόδρομος που συνδέει την επαρχία Αραράτ με την επαρχία Περιφέρεια Βαγιότς Ντζορ διέρχεται από αυτόν.

Με τον νόμο του 1995 "Για τη Διοικητική-Εδαφική Διαίρεση της Αρμενίας", το Τιγκρανάσεν συμπεριλήφθηκε στον οικισμό Παρούιρ Σεβάκ. Σύμφωνα με την απόφαση της κυβέρνησης της Αρμενίας του 1998 "Για την έγκριση του καταλόγου των παραμεθόριων κοινοτήτων της Δημοκρατίας της Αρμενίας", το Τιγκρανάσεν παρουσιάζεται ως περιοχή του χωριού Παρούιρ Σεβάκ της επαρχίας Αραράτ. 

Στην απόφαση της κυβέρνησης της Αρμενίας του 2001 «Σχετικά με το Σταδιακό Πρόγραμμα για την Ανάπτυξη των Γενικών Σχεδίων των Οικισμών της Δημοκρατίας της Αρμενίας», το Τιγκρανάσεν παρουσιάζεται ως ξεχωριστός οικισμός της επαρχίας Αραράτ.

Στον νόμο του 2002 «Σχετικά με την Έγκριση του Σύνθετου Προγράμματος για την Ανάπτυξη των Συνοριακών Περιοχών της Δημοκρατίας της Αρμενίας», το Τιγκρανάσεν παρουσιάζεται ως περιοχή του χωριού Παρούιρ Σεβάκ στην επαρχία Αραράτ.

Το Τιγκρανασέν αποτελεί πέρασμα της κυριότερης αρτηρίας που συνδέει το βόρειο με το νότιο τμήμα της Αρμενίας, ενώ στις μέρες μας κατοικείται ως επί τω πλείστω από Αρμένιους πρόσφυγες από το Αζερμπαϊτζάν και το Αρτσάχ. Το τριγωνικού σχήματος έδαφος καταλαμβάνει έκταση 19 χλμ2.

Το χωριό Γενί Κάρκι (αζερικά. *Yeni Kərki*) βρίσκεται σε άλλο σημείο του Ναχιτσεβάν και κατοικείται κυρίως από πρόσφυγες του Κάρκι.

## Παραπομπές


Κατηγορία:Ενκλάβια
Κατηγορία:Εξκλάβια
Κατηγορία:Ναχτσιβάν